চট্টগ্রামে চিকিৎসকের অবহেলায় শিশু রাইফার মৃত্যুর ঘটনায় অভিযুক্ত ৪ চিকিৎসককে পুলিশ রিপোর্ট জমা দেওয়া পর্যন্ত জামিন দিয়েছেন আদালত। সোমবার দুপুরে মেট্রোপলিটন ম্যাজিস্ট্রেট আবু সালেম মোহাম্মদ নোমান এ আদেশ দেন। মামলায় অভিযুক্তরা হলেন- ম্যাক্স হাসপাতালের ব্যবস্থাপনা পরিচালক ডা. লিয়াকত আলী, ডা. বিধান রায় চৌধুরী, ডা. দেবাশীষ সেনগুপ্ত ও ডা. শুভ্র দেব। গত ৩০ জুলাই উচ্চ আদালতে আত্মসমর্পণ করে জামিন আবেদন করেছিলেন অভিযুক্ত এ ৪ চিকিৎসক।